laion/Wikipedia-Exotic huggingface dataset:
חוף הובס

חוף הובס (באנגלית: Hobbs Coast) הוא חוף בארץ מרי בירד שבאנטארקטיקה. החוף משתרע בין כף ברקס, לבין נקודת החוף שמול האי דין; או החוף שבין חוף רופרט ממערב לחוף באקוטיס שממזרח. החוף התגלה על ידי התוכנית האנטארקטית של ארצות הברית. החוף מופה על ידי הסקר הגאולוגי של ארצות הברית, באמצעות סקרים על הקרקע ובאמצעות תצלומי אוויר שצולמו על ידי צי ארצות הברית בין השנים 1965–1959. החוף נקרא על שמו של פרופסור ויליאם ה. הובס, חוקר קרחונים, המתמחה בגאוגרפיה והיסטוריה של הקוטב, מאוניברסיטת מישיגן. חוף הובס באתר הסקר הגאולוגי של ארצות הברית חוף הובס באתר הגאזט האנטארקטי של ממשלת אוסטרליה חוף הובס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
מולי להד

מולי (שמואל) להד (נולד ב- 5 ביוני 1953) הוא פרופסור ופסיכולוג ישראלי, הנחשב למומחה בינלאומי בטיפול בפסיכוטראומה. מייסד מרכז משאבים בקרית שמונה, מפתח מספר שיטות התערבות וטיפול, ומרצה במכללת תל-חי, פרופסור חבר. חיבר למעלה מ-35 ספרים בתחום. להד נולד וגדל בחיפה. את שירותו בצה"ל עשה בחיל האוויר. בשנת 1979 עבר להתגורר בקריית שמונה. בשנת 1981 הקים בעיר את "המרכז לשעת חירום" (בהמשך הפך המרכז למרכז משאבים) ביוזמת משרד החינוך והרשות המקומית. באותו הזמן הייתה העיר נתונה תחת מטחי ירי רבים של קטיושות מלבנון. התושבים נדרשו לשהות במקלטים, לעיתים לאורך שעות. מטרת המרכז הייתה לסייע למערכת החינוך בעיר להתארגן, ולסייע לילדים לעזור לעצמם במהלך השהות במקלטים עד שהמורים מתפנים. להד פיתח את מודל החוסן הרב ממדי (BASIC PH או גשר מאחד) ואת מודל SEE FAR CBT שהפכו לפרוטוקול טיפול פסיכוטראומטי, שאומץ על ידי מטפלים רבים ברחבי העולם. המודלים עוסקים ביכולת ההתמודדות הטבעית של אנשים עם מצבי משבר. המודל מזהה שישה מרכיבים בסיסיים שכל אחד עושה בהם שימוש על מנת להתמודד עם אי-ודאות. הטיפול מבקש לעזור לאנשים הסובלים מחרדה או מטראומה להפחית את הסימפטומים לחלוטין, או לפחות לרמה בה הם ניתנים לניהול ולשליטה, על מנת להחזיר לנפגע את תחושת השליטה במצב. מודלים אלה שימשו את להד בפעילותו באזורי אסון דוגמת רעידת האדמה באיזמיט, טורקיה בשנת 1999, באסון התאומים בשנת 2001, באסון הצונאמי בסרי–לנקה בשנת 2004 ובצונאמי ביפן בשנת 2011. מלבד עבודתו במרכז משאבים, שימש כמנהל מערך השירות הפסיכולוגי החינוכי (שפ"ח) בקרית שמונה (1984–1988) ומרצה לביבליותרפיה באוניברסיטת חיפה (1986–1989). הקים את המסלול לדרמה תרפיה במכללה האקדמית תל-חי 1988. במהלך השנים כתב 35 ספרים מקצועיים ואינספור מאמרים. בשנת 2017 קיבל אות הוקרה מארגון הבריאות העולמי עבור פעילותו ההומניטארית באירועי אסון בעולם ושימש כיועץ בנאט"ו. להד היה נשוי לוורד, ממנה התאלמן בשנת 2001. כיום נשוי לנגה גולדרינג, מרצה לדרמה-תרפיה, סופרת ומורה ליוגה. בשנת 2009 נהרג עמרי, בנו של להד, במהלך טיול בדרום-אמריקה מדיה וקבצים בנושא מולי להד בוויקישיתוף מולי להד, ברשת החברתית אקס (טוויטר) מולי להד, באתר ResearchGate מולי להד, באתר Academia.edu הספרים של מולי להד, באתר "סימניה" שי ניר, ‏למנף את הפחד, באתר דבר העובדים בארץ ישראל, 13 במרץ 2020 העמוד של פרופ' מולי להד באתר התוכנית לפסיכולוגיה חיובית בלהב מולי להד, דף שער בספרייה הלאומית שיחה עם פרופסור מולי להד, מדברים על טיפול, 8 בפברואר 2018 כבוד: אות הוקרה של ארגון הבריאות העולמי הוענק בג’נבה לפרופ’ מולי להד ממכללת תל חי, מידע8, 6 ביוני 2017 אלי אשכנזי, אביו של עמרי להד: עלם חמודות, אדם שעשה את הדברים שאהב, באתר הארץ, 2 בדצמבר 2009
הקריטריונים על שם סגרבוסה

הקריטריון על שם סגרבוסה (באנגלית: Sgarbossa's criteria) הם קבוצה של ממצאים אלקטרוקרדיוגרפיים, המשמשים לזיהוי אוטם שריר הלב בנוכחות חסם צרור הולכה שמאלי וקוצב חדרי. הקריטריונים פותחו על ידי ד"ר אלנה סגרבוסה, קרדיולוגית אמריקאית בשנת 1996 ושופרו על ידי ד"ר סטיבן סמית בשנת 2012. ישנם שלושה קריטריונים: עליות ST גדולות/שוות ל-1 מ"מ בלידים עם קומפלקס QRS חיובי - 5 נקודות צניחות ST גדולות/שוות ל-1 מ"מ בלידים V1, V2, או V3 - שלוש נקודות עליות ST גדולות/שוות ל-5 מ"מ בלידים עם קומפלקס QRS שלילי - 2 נקודות 3 או יותר נקודות = 90% סגוליות לאוטם בשריר הלב (36% רגישות) ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Scenes from a Gay Marriage

Scenes from a Gay Marriage (בעברית: סצנות מתוך נישואים גאים) הוא סרט קולנוע קומי-רומנטי להט"בי-אמריקאי שיצא בשנת 2012. הסרט צולם ברחבי העיר נאשוויל שבמדינת טנסי. הסרט זכה להצלחה רבה, עד כדי כך שגרם להפקתו של סרט ההמשך More Scenes from a Gay Marriage (בעברית: יותר סצנות מתוך נישואים גאים). אתר האינטרנט הרשמי של Scenes from a Gay Marriage "Scenes from a Gay Marriage", במסד הנתונים הקולנועיים IMDb (באנגלית) "Scenes from a Gay Marriage", באתר Rotten Tomatoes (באנגלית) "Scenes from a Gay Marriage", במסד הנתונים הקולנועיים KinoPoisk (ברוסית) Staff, O&AN (24 במאי 2011). "'Scenes from a Gay Marriage' to be filmed in Nashville". Out & About. נבדק ב-2011-07-18. {{cite web}}: (עזרה) "Rodiney Santiago Is Hitting The Big Screen, And We Could Not Be More Excited". newnownext.com. 2 ביולי 2013. נבדק ב-2013-07-03. {{cite web}}: (עזרה) ערך זה הוא קצרמר בנושא סרטים אמריקאיים ובנושא להט"ב. אתם מוזמנים לתרום לוויקיפדיה ולהרחיב אותו.
תחנת הרכבת אדינבורו וייברלי

תחנת הרכבת אדינבורו וייברלי (באנגלית: Edinburgh Waverley railway station) היא תחנת הרכבת הראשית של אדינבורו, בחבל סקוטלנד, בממלכה המאוחדת. התחנה היא השנייה בגודלה בסקוטלנד לאחר תחנת הרכבת גלאזגו מרכז והיא משמשת כתחנת קצה לרוב הקווים היוצאים מתחנת קינגס קרוס בלונדון, בהם קו האקספרס "הסקוטי המעופף", ולקווים מהירים מערים רבות באנגליה. בשנות השלושים של המאה התשע-עשרה הוצעו הצעות לקווי רכבת מגלזגו, שיסעו לאורך גני העיר אל התחנה שתוקם בעמק שבין העיר העתיקה של אדינבורו לרובע בונינגטון, אך אגודת "בעלי רחוב פרינסס", שהשקיעה מיליוני דולרים בפיתוח גני העיר התנגדה בתוקף למסילת הרכבת שתהרוס את הגנים, ותבעו את חברת הרכבת, למרות תביעתם המסילה בין אדינבורו וגלאזגו נפתחה לבסוף בשנת 1842, אבל האגודה המשיכה לתבוע את חברת הרכבת ולאחר כשנתיים הושג ההסכם שבו חברת הרכבת תאלץ לחפור מנהרה מתחת לגנים והאגודה תשלם לחברה 2,000 ליש"ט. בשנת 1868 רכשה חברת הרכבת של צפון בריטניה את התחנה, הרסה אותה ובנתה במקומה תחנה בסגנון וויקטוריאני הקיימת עד היום. מאז משמשת התחנה חברות נוספות: חברת הרכבת של צפון בריטניה, וירג'ין רייל, וחברת הרכבות הלאומית של בריטניה. רציפי התחנה במבט מלמעלה בניין התחנה במבט מלמעלה רכבת עוצרת בתחנה רציפי התחנה רציף מחוץ למבנה התחנה הכניסה לתחנה פנים אולם הנוסעים גג אולם הנוסעים רציף בתוך מבנה התחנה רציף קצה בתחנה מונית עוצרת בכניסה לתחנה Glen, Ann (2013). Edinburgh Waverley. Lily Publications Ltd. (UK). ISBN 9781907945250. OCLC 858090434. Meighan, Michael (2014). Edinburgh Waverley Station Through Time. Amberley Publishing. ISBN 9781445622163. OCLC 883514283. מדיה וקבצים בנושא תחנת הרכבת אדינבורו וייברלי בוויקישיתוף אתר האינטרנט הרשמי של תחנת הרכבת אדינבורו וייברלי (באנגלית)
חוף באקוטיס

חוף באקוטיס (באנגלית: Bakutis Coast) הוא חוף בארץ מרי בירד במערב אנטארקטיקה שבאנטארקטיקה. החוף משתרע בין הנקודה שמול האי דין, לבין כף הרלאקר; ובין חוף הובס שממערב לו וחוף וולגרין שממזרח לו. לחוף חוף באקוטיס מצוי מדף הקרח גץ ממנו פורצים מספר איים גדולים המכוסים קרח. בחוף באקוטיס מצויה נקודת האדלי. כ-500 קילומטרים מין החוף, בפנים היבשת מצויה תחנת בירד. החוף התגלה על ידי אנשי התוכנית האנטארקטית של ארצות הברית, שחקרו את האזור בין השנים 1941–1939. החוף מופה באמצעות תצלומי האוויר שצולמו במהלך מבצע קפיצה לגובה (בין השנים 1947–1946). שניי פרויקטי חקר אלה בוצעו תחת פיקודו של אדמירל ריצ'רד בירד. הסקר הגאולוגי של ארצות הברית מיפה לחלוטין את החוף בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1966–1959. שמו של חוף בקוטיס ניתן לו על ידי הוועדה המייעצת לשמות אנטארקטיים. החוף נקרא על שמו של אדמירל הימייה פרד אי. באקוטיס (Fred E. Bakutis), שהיה מפקד הכוחות התומכים של חיל הים האמריקאי באנטארקטיקה בין השנים 1967–1965. חוף באקוטיס באתר הסקר הגאולוגי של ארצות הברית חוף באקוטיס באתר הגאזט האנטארקטי המשווה SCAR של ממשלת אוסטרליה תצלום לוויין של אזור חוף באקוטיס מידע גאוגרפי והיסטורי
מי ידע שכך יהיה

"מי ידע שכך יהיה" הוא שיר שנכתב והולחן על ידי עוזי חיטמן ובוצע על ידי בעז שרעבי. השיר, שנכתב ביולי 1973, כמה חודשים לפני פרוץ מלחמת יום הכיפורים, נחשב לאחד השירים המזוהים ביותר עם המלחמה הזו. השיר נכתב על ידי עוזי חיטמן בחודש יולי 1973 לרגל שחרורו משירות סדיר בצה"ל, שחלקו היה בלהקה צבאית וחלקו היה בחיל קרבי. כמה חודשים לאחר מכן, במהלך מלחמת יום הכיפורים, שר חיטמן בן ה-21 את השיר בעת שהופיע בפני חיילים כחייל מילואים יחד עם בעז שרעבי כצוות הווי ובידור. שרעבי, שנחשב אז לכוכב, ביקש מחיטמן הצעיר להקליט את השיר, וחיטמן נעתר לכך. השיר הוקלט בזמן המלחמה בגרסה שונה מזו המוכרת כיום, ועובד על ידי קובי אשרת. גרסה זו ביטאה ייאוש ותחושת מיצוי של חיטמן משירותו הצבאי. בגרסה זו נאמר: "נכון זה נגמר, נכון זה עבר, לא היה לי כוח להמשיך, זה היה יותר מדי", ובהמשך "מי ידע שכך יהיה באותם הלילות ללא אמא, נלך לימים אחרים ונראה שדבר לא זז קדימה". רשות השידור סרבה לשדר את השיר בגרסתו המקורית, בטענה שהוא עלול ליצור דה-מורליזציה לחיילים בחזית הלחימה. חיטמן התבשר על האיסור בעת ששהה ברפידים שבסיני, והחליף מיד את המשפטים הבעייתיים. השיר שהוקלט מחדש בגרסה החדשה מביע אופטימיות ותקווה לשלום. "מי ידע שכך יהיה" נכלל באלבומו השני של שרעבי "בעז (העטיפה הירוקה)". בשנת 2003 הוציאה חברת הד ארצי אלבום המוקדש לשירי מלחמת יום הכיפורים, שנקרא בשם "מי ידע שכך יהיה". ב-2010 הוציאה חברת NMC אלבום בשם זה המוקדש לשירי שנות ה-70. "מי ידע שכך יהיה" באתר של אקו"ם מילות השיר "מי ידע שכך יהיה" באתר שירונט מ"לו יהי" ועד "תחתונים וגופיות": חזרה לשירי מלחמת יום הכיפורים, באתר מעריב אונליין, 8 באוקטובר 2019 זה לא חלום (מי ידע שכך יהיה), באתר של ד"ר איתי פלאות מי ידע שכך יהיה - יואב גינאי על שירי במלחמה הגדולים שבאו בעקבות מלחמת יום הכיפורים, בערוץ היוטיוב של יואב גינאי
טקס פרסי האקדמיה הבריטית לקולנוע ה-64

טקס פרסי האקדמיה הבריטית לקולנוע ה-64 הידוע בשם טקס הבאפט"א נערך ב-13 בפברואר 2011 בבית האופרה המלכותית שבלונדון, להענקת פרסים לסרטי הקולנוע הבריטיים והזרים של שנת 2010. שמות המועמדים הוכרזו ב-18 בינואר 2011. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה ב-2010. הסרט "נאום המלך" היה מועמד ל-14 פרסים וזכה בשבעה מהם, כולל הסרט הטוב ביותר, הסרט הבריטי המצטיין, השחקן הטוב ביותר לקולין פירת', שחקן המשנה הטוב ביותר לג'פרי ראש, שחקנית המשנה הטובה ביותר להלנה בונהם קרטר, והתסריט המקורי הטוב ביותר לדייוויד סיידלר. נטלי פורטמן זכתה בפרס השחקנית הטובה ביותר על הופעתה בסרט "ברבור שחור", ודייוויד פינצ'ר זכה בפרס הבמאי הטוב ביותר על הסרט "הרשת החברתית". סר כריסטופר לי סדרת סרטי הארי פוטר מספר הזכיות הרב ביותר 7 זכיות נאום המלך 3 זכיות התחלה, הרשת החברתית 2 זוכה אליס בארץ הפלאות מספר המועמדויות הרב ביותר 14 מועמדויות נאום המלך 12 מועמדויות ברבור שחור 9 מועמדויות התחלה 8 מועמדויות 127 שעות אומץ אמיתי 6 מועמדויות הרשת החברתית 5 מועמדויות אליס בארץ הפלאות 4 מועמדויות הילדים בסדר ו איזה מין שוויון 3 מועמדויות פייטר, נערה עם קעקוע דרקון, צעצוע של סיפור 3 2 מועמדויות עוד שנה, Biutiful, ארבעה האריות, הארי פוטר ואוצרות המוות - חלק 1, הדרקון הראשון שלי טקס פרסי אוסקר ה-83 טקס פרסי באפט"א ה-64 טקס פרסי האקדמיה הבריטית לקולנוע ה-64, במסד הנתונים הקולנועיים IMDb (באנגלית) "Film Awards Timetable". British Academy of Film and Television Arts. 26 במאי 2010. אורכב מ-המקור ב-2012-07-11. נבדק ב-12 בינואר 2011. {{cite web}}: (עזרה) "The King's Speech leads Bafta field". BBC News. 18 בינואר 2011. ארכיון מ-19 בינואר 2011. נבדק ב-18 בינואר 2011. {{cite news}}: (עזרה) Reynolds, Simon (13 בפברואר 2011). "Live: BAFTA Film Awards 2011 Winners". Digital Spy. Hachette Filipacchi UK. נבדק ב-13 בפברואר 2011. {{cite web}}: (עזרה) "King's Speech sweeps up at Baftas". BBC News. BBC. 13 בפברואר 2011. ארכיון מ-13 בפברואר 2011. נבדק ב-13 בפברואר 2011. {{cite news}}: (עזרה) BAFTA Harry Potter "Nominees Announced For Film Not in the English Language". British Academy of Film and Television Arts. 6 בינואר 2011. אורכב מ-המקור ב-2011-01-10. נבדק ב-12 בינואר 2011. {{cite web}}: (עזרה) "Nominees Are Announced Orange Wednesdays Rising Star Award". British Academy of Film and Television Arts. 6 בינואר 2011. אורכב מ-המקור ב-2011-01-10. נבדק ב-12 בינואר 2011. {{cite web}}: (עזרה)
פיזרקאיאטה

פיזרקאיאטה (בהונגרית: Füzérkajata) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-207 תושבים בשנת 1990 עד ל-107 תושבים בלבד בשנת 2018 (ירידה של כ-48%). במהלך השנים חיו בכפר מספר מועט של יהודים. מדיה וקבצים בנושא פיזרקאיאטה בוויקישיתוף הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
חצי האי מרטין (אנטארקטיקה)

חצי האי מרטין (באנגלית: Martin Peninsula) הוא חצי אי הממוקם בין מדף הקרח גץ, לבין מדף הקרח דוסטון, בחוף ארץ מרי בירד שבאנטארקטיקה. אורכו של חצי האי 96 קילומטרים ורוחבו 32 קילומטרים. חצי האי מכוסה קרח, למעט מספר סלעים הבולטים בשולי חצי האי. בקצה של חצי האי מצוי ראש ג'קובסן. חצי האי התגלה מתצלומי אוויר שצולמו על ידי צי ארצות הברית במסגרת מבצע קפיצה לגובה, בינואר 1947. שמו של חצי האי ניתן לו על ידי הוועדה המייעצת לשמות אנטארקטיים. חצי האי נקרא על שמו של קולונל לורנס מרטין (Lawrence Martin) מחיל האוויר של ארצות הברית. מרטין היה גאוגרף אמריקאי, והאחראי בספריית הקונגרס על תחום חקר אנטארקטיקה. מרטין היה חבר בוועדה המייעצת לשמות אנטארקטיים בין השנים 1946–1943. חצי האי מרטין באתר הסקר הגאולוגי של ארצות הברית חצי האי מרטין באתר הגאזט המשווה האנטארקטי SCAR של ממשלת אוסטרליה תצלום לוויין של חצי האי מרטין מפות היסטוריות של אזור חצי האי מרטין מידע גאוגרפי והיסטורי על חצי האי מרטין מידע גאוגרפי על ראש ג'קובסן
ליגת הכדורגל המקצוענית

האם התכוונתם ל... ליגת הכדורגל המקצוענית (אוקראינה) – הארגון המארגן את הליגה השנייה והליגה השלישית בחשיבותן באוקראינה. בעבר נהלה את כלל הליגות המקצועניות כולל ליגת העל. ליגת הכדורגל המקצוענית (אוזבקיסטן) – הארגון המארגן את הליגות המקצועניות והגביע באוזבקיסטן. ליגת הכדורגל המקצוענית (אזרבייג'ן) – הארגון המארגן את הליגות המקצועניות והגביע באזרבייג'ן. ליגת הכדורגל המקצוענית (קזחסטן) – הארגון המארגן את הליגות המקצועניות והגביע בקזחסטן. ליגת הכדורגל המקצוענית של רוסיה – הליגה השלישית בחשיבותה ברוסיה. ליגת הכדורגל המקצוענית – הארגון המארגן את הליגה.
פיזרקומלוש

פיזרקומלוש (בהונגרית: Füzérkomlós) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-402 תושבים בשנת 1990 עד ל-255 תושבים בלבד בשנת 2018 (ירידה של כ-33%). במהלך השנים חיו בכפר מעט יהודים איגנץ גאבור, במקור לדרר (בהונגרית: Gábor Ignác; פיזרקומלוש, 13 באפריל 1868 – בודפשט, 10 בינואר 1945) היה היסטוריון ספרות, מתרגם יהודי-הונגרי שנרצח בשואה. הוא היה אביהם של הציירת מריאן גאבור ושל הסופר ג'רג' גאבור. מדיה וקבצים בנושא פיזרקומלוש בוויקישיתוף הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 Az engedélyt tartalmazó BM rendelet száma/évszáma: 85565/1905. MNL-OL 30793. mikrofilm 987. kép 1. karton. Névváltoztatási kimutatások 1905. év 22. oldal 31. sor "Halotti bejegyzése a Budapest VI. kerületi polgári halotti akv. 2093/1945. folyószáma alatt". ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
חצי האי מרטין

האם התכוונתם ל... חצי האי מרטין (אנטארקטיקה) – חצי אי בארץ מרי בירד שבאנטארקטיקה חצי האי מרטין (קנדה) – חצי אי בפרובינציית מניטובה שבקנדה כף מרטן (רוקברין-קאפ-מרטן) - חצי אי בצרפת
ליגת הכדורגל המקצוענית (אזרבייג'ן)

ליגת הכדורגל המקצוענית (באזרית: Peşəkar Futbol Liqası; בראשי תיבות: PFL) הוא שמו של הארגון המנהל את ליגת העל האזרית והגביע הלאומי מאז הוקם בשנת 2008, כגוף ניהול נפרד מההתאחדות לכדורגל. הנהלה מחלקת ספורט וטכנולוגיות מחלקת מימון וכלכלה מחלקת משאבי אנוש מחלקת תקשורת ויחסי ציבור מחלקת שיווק מחלקת משק ואדמיניסטרציה מחלקת ביטחון את פעילות הארגון מתווה נשיא הליגה שנבחר בישיבת ההתאחדות אחת ל-4 שנים. הנשיא הראשון היה ראמין מוסאייב שכיהן כנשיא הליגה מספר פעמים ומכהן ברציפות משנת 2008. ליגת העל האזרית ליגת הכדורגל המקצוענית (רוסיה), הארגון המנהל של הליגה השנייה ובעבר ניהל גם את ליגת המשנה ברוסיה. אתר האינטרנט הרשמי של ליגת הכדורגל המקצוענית ההתאחדות ניהלה בעבר את הליגות המקצועניות והגביע וכיום אחראית על ניהול תשתיות הכדורגל ונבחרת אזרבייג'ן בלבד. ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
הטפה

הטפה (באנגלית: Preaching) הוא נאום שניתן על ידי איש דת (לרוב כומר), שבדרך כלל עוסק בסוגיות תאולוגיות, בחוקים, או בתזכורת לעקרונות חשובים. מטרת ההטפה היא לתת תקווה לאנשים ששומעים אותה, או לעודד אותם לעשות דברים נכונים בחייהם. הדובר יכול גם לדבר על הבעיות הנוכחיות של הקהילה, ולהציע דרכים לפתור אותן. לעיתים קרובות, הטפות שניתנו על ידי כמרים או אנשי דת אחרים מבוססים על קטעים מן התנ"ך. בכנסיות נוצריות הדרשה מועברת בדרך כלל במקום פולחן מדוכן נואמים מוגבה, או מאחורי סטנדר. מקור ההטפה שקיים בכנסיות הנוצריות נלקח מהדרשות ביהדות, שהיו קיימות עוד בתקופת ישו. ישו נהג גם לתת דרשות לתלמידיו. מדיה וקבצים בנושא הטפה בוויקישיתוף ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
Disclaimer

Disclaimer (תניית פטור) הוא אלבומה השני של להקת הגראנג' הדרום אפריקאית סית'ר. האלבום כולל עבודות חדשות ומספר שירים מהדיסק הראשון שלהם, Fragile. נהוג לקרוא לדיסק הזה הדיסק הראשון של סית'ר, מכיוון שהוא הדיסק הראשון שלהם שהופץ ברחבי העולם. השירים שמסומנים ב-"*" הופיעו ב-Fragile. מידע על האלבום Disclaimer באתר MusicBrainz
ספר מתיבות

ספר מתיבות הוא חיבור הלכתי מסוף תקופת הגאונים. דרכו להביא במקביל סוגיות מתלמוד בבלי, ולאחר מכן את אותה סוגיא מתלמוד ירושלמי. החיבור עצמו לא הגיע לידינו, אבל בספר העיטור מביא בשמו קטעים רבים. גם הרי"ף השתמש רבות בחיבור זה, והרבה מדברי הירושלמי באו לידי הרי"ף דרך ספר מתיבות. כמו כן, נמצאו בגניזת קהיר מספר שרידים מהספר. זמן החיבור הוא ככל הנראה בסוף המאה העשירית לערך. לגבי מקום החיבור, לדעת אביגדור אפטוביצר המחבר היה תלמיד ישיבת סורא ולאחר מכן חי בקירואן, אך לדעת ב. מ. לוין אין הכרח לומר שעזב את בבל. יש דמיון רב בין קטעים רבים מספר חפץ לספר מתיבות, ולכן סבר אפטוביצר כי ספר חפץ וספר מתיבות הם אותו ספר. לדעת רוב החוקרים מקורם של הספרים הוא אחד אך במהלך השנים נוצרו מהמקור הזה שני הספרים - ספר מתיבות היה מצוי בצפון אפריקה ובפרובנס, וספר חפץ היה מצוי בארצות אשכנז. ב. מ. לוין, המתיבות והרי"ף (אלפאסי), בתוך: אלמה, מאסף האגודה למדעי היהדות בירושלים, ירושלים תרצ"ו, עמ' 113-115 שמחה אסף, תקופת הגאונים וספרותה, ירושלים תשט"ו, עמ' רג-רי שמחה עמנואל, מגנזי אירופה א', הוצאת מקיצי נרדמים, ירושלים תשע"ה, עמ' 210-217 אביגדור אפטוביצר, ספר חפץ וספר מתיבות, תרביץ, כרך ד', חוברת ב-ג, טבת-ניסן תרצ"ג, עמ' 127-152 (המאמר זמין לצפייה במאגר JSTOR לאחר הרשמה) ב. מ. לוין, מתיבות לסדר מועד, נשים ונזיקין, עם מבואות והערות, ירושלים תרצ"ד, באתר היברובוקס שמחה אסף, מתיבות; תלמוד קטן לסדר מועד, נשים ונזיקין (תרצד), קריית ספר (כתב עת), יא, א (תרצד) 161-166 לוי גינצבורג, פירושים וחדושים בירושלמי, חלק המבוא, עמ' צא-קג, ניו יורק תש"א דוד שמואל לוינגר, קטעים חדשים מספר מתיבות, בתוך: מגנזי קויפמן, בודפשט תש"ט, עמ' 41-58 שאול ליברמן, הוספות למאמרו של ד.ש. לוינגר - על שימושו של בעל העיטור בספר מתיבות, בתוך: מגנזי קויפמן, בודפשט תש"ט, עמ' 59 והלאה אליעזר שמשון רוזנטל, 'למילון התלמודי: בירורי מילים ועיוני נוסח - ד. מתיבה, תרביץ, כרך מ', חוברת ב, טבת תשל"א, עמ' 193-196 (המאמר זמין לצפייה במאגר JSTOR לאחר הרשמה)
ישרוטל רויאל גארדן

מלון ישרוטל רויאל גארדן אילת הוא קומפלקס מלונאות ומסחר שממוקם על החוף הצפוני שבעיר אילת. המלון מנוהל על ידי רשת ישרוטל. מלון ישרוטל רויאל גארדן הכולל הרבה חדרים וסוויטות הממוקמים בשלושה מבנים שונים. המלון נפתח בשנת 2001. מלון ישרוטל רויאל גארדן הוא חלק מקומפלקס מלונאות ומסחר הכולל שלושה מבנים הכוללים את חדרי המלון, מרכז מסחרי ותיאטרון ישרוטל שהוא תיאטרון מסחרי. המתחם נמצא בבעלות ישרוטל. המלון מדורג בדירוג 5 כוכבים לפי דירוג משרד התיירות. בקומת הלובי של המלון נמצא מרכז מסחרי הנקרא "לה בולבארד" הפתוח לכלל הציבור. המרכז כולל בעיקר חנויות יוקרה אך גם שלוש מסעדות, הכניסה לתיאטרון ישרוטל ושירותים שונים עבור אורחי המלון. תיאטרון ישרוטל הוא תיאטרון מסחרי המעלה מדי שנה הופעות תחת המותג "WOW" המיועדים לנופשים במלונות אילת השונים. זהו התיאטרון הגדול באילת והתיאטרון העיקרי בעיר מאחר שאין בבעלות עיריית אילת היכל תרבות. המלון כולל 343 חדרים, סוויטות ברובם, המתפרסים בשלושה מבנים הנמצאים בשלושה אזורים שונים במתחם. לרשות אורחי המלון עומדים שירותים רבים שחלקם זמינים למבקרים מן החוץ עקב היות המלון כחלק ממרכז קניות אך ישנם שירותים המוגבלים לאורחי המלון בלבד כגון בריכת שחייה הכוללת מגלשת מים, מסעדת לוטוס, מועדון ילדים וספא הנמצא בקומת המרתף. המלון כולל שלושה מבנים. שניים מהם מקושרים ישירות אל המרכז המסחרי ואחד המצריך הליכה דרך בריכת המלון. זהו המבנה הראשי של המלון והגבוה מבין השלושה. המבנה כולל כ 168 חדרים ב 6 קומות. במבנה זה שוכנים קבלת המלון, הספא ושירותים נוספים לאורחי המלון. זהו מבנה בן 4 קומות המקושר ישירות אל המרכז ומסחרי והכניסה אליו מרוחקת מהשירותים השונים לאורחי המלון. זהו מבנה בן 5 קומות אשר מנותק מיתר אגפי המלון והכניסה אליו מצריכה הליכה דרך בריכת המלון. מבנה זה כולל חדרים גם בקומת הקרקע. מלונות ישרוטל אתר האינטרנט הרשמי של ישרוטל רויאל גארדן
מרדכי הס

הרב מרדכי (מוטי) זאב הס הוא רב ציוני דתי. הוא רב היישוב נווה שבחולות חלוצה וראש ישיבת "ממדבר מתנה" במקום. הוא מעביר שיעורים במכינת עוצם ועוד. מתלמידי הרב צבי טאו. נולד בתל אביב למשפחה דתית לאומית. הוריו היו ניצולי שואה מרומניה. למד בישיבה תיכונית בר-אילן ובישיבת הר עציון אצל הרבנים אהרן ליכטנשטיין ויהודה עמיטל. שירת בצה"ל במסגרת שירות הסדר. למד בישיבת מרכז הרב בירושלים אצל הרב צבי יהודה קוק ובהמשך אצל תלמידו הרב צבי ישראל טאו, והפך לאחד ממקורביו. הוא ערך וסייע בהוצאה לאור של סדרת ספריו "לאמונת עתנו" וכן העלה לדפוס שיעורים נוספים שמסר. התגורר בעצמונה ולאחר מכן בעלי שם שימש כרב שכונה. לימד במכינה קדם-צבאית בני דוד והיה ראש כולל אברכים במקום. מסר שיעורים בישיבת אלון מורה ובהמשך היה לר"מ בישיבת הר המור. לאחר הפינוי של תושבי היישוב עצמונה במהלך תוכנית ההתנתקות והקמת היישוב מחדש בנווה, נקרא להיות רב היישוב, ונכון ל-2022 הוא משמש בתפקיד זה. בשנת תשע"ט הקים ישיבה גבוהה ביישוב נווה. הרב נשוי לרבנית חנה, ויש להם 13 ילדים. בנו הבכור דוד הוכרז כנעדר באוקטובר 2023 לאחר שעזב מוסד טיפולי שבו שהה, ונמצא ללא רוח חיים מספר ימים לאחר מכן. עמירה הס היא בת דודתו. הרב הס כותב ספרים וחוברות בהלכה ואמונה. דרך אמונה בחרתי - בניין הבית היהודי, יציאה מהפרטיות אל הכלליות בתהליך שיבת ציון יבקש דעת - מהלכות טהרת הבית פתחי דעת - פתיחה להלכות נידה יראת ה' היא אוצרו - תפקידם של יושבי בית המדרש בעת הזו מצוותיך אמונה - סדרת חוברות על הלכות החגים, הכוללת חוברות על: הלכות חודש אלול, ראש השנה, סוכות, חנוכה, פורים, פסח, וימי בין המצרים לזמן מתן תורתנו - הלכה ואמונה בענייני חג השבועות יגדיל תורה ויאדיר - בעניין לימוד התורה נר של חנוכה - דגשים חינוכיים לחנוכה (מצורף למצוותיך אמונה לחנוכה) ממדבר מתנה-בדרכי הלימוד ישרים דרכי ה'-עמידה כנגד הרע בעין טובה ואהבה שפע רב-הלכה ואמונה לספירת העומר מי חכם וישמור אלה - כיצד יש לחגוג את מועדי אייר לעולם לא אשכח פיקודיך - עבודת השם בבין הזמנים שיעוריו במכינת בני דוד שיעוריו בישיבת גבעת אולגה מרדכי זאב הס, דף שער בספרייה הלאומית כתבות- הרב מוטי הס, באתר ערוץ 7 דביר עמר, אותרה גופתו של הנעדר דוד הס, באתר ערוץ 7, 29 באוקטובר 2023
משחקי מכבי אירופה

משחקי מכבי אירופה, או "המכביה האירופאית" (באנגלית: European Maccabi Games), היא תחרות ספורט רב-ענפית המתקיימת מדי ארבע שנים באירופה בהשתתפות ספורטאים יהודים. משחקי מכבי אירופה מתקיימים אחת לארבע שנים ובסמיכות למשחקי מכבי פאן אמריקה, שנתיים לאחר המכביה. את המשחקים מארחת אחת ממדינות אירופה, שנבחרת בקונגרס מכבי תנועה עולמית. ב-1929 התקיימו "משחקי מכבי אירופה" בפעם הראשונה- המכביה האירופית הראשונה- באוסטרבה, צ'כוסלובקיה, ושנה לאחר נערכה המכביה האירופית השנייה באנטוורפן, בלגיה. בשנים 1933 ו-1936 התקיימו גם "מכביות חורף" אירופאיות. לאחר מכן חלה הפסקה, בעקבות מלחמת העולם השנייה, ורק לאחר 30 שנים, ב-1959, חודשה מסורת המשחקים האירופאים ביוזמתו של דוקטור רוברט אטלס, שהיה מנהל הספורט של מכבי העולמי. כיום משתתפות במשחקי מכבי אירופה גם משלחות ממכבי ארצות הברית, קנדה, אוסטרליה ומישראל. אירופה אירחה גם מכביות חורף. ב-1933 בזאקופנה בפולין - מכביית החורף הראשונה, בהשתתפות כ-400 ספורטאים, וב-1936 בבאנסקה ביסטריצה בצ'כוסלובקיה - מכביית החורף השנייה, בהשתתפות כ-2,000 ספורטאים מ-12 מדינות שונות. מכביית החורף השלישית התקיימה רק בינואר 2023 ברופולדינג, במדינת בוואריה שבגרמניה. במכביה השתתפו כ-500 ספורטאים מ-20 מדינות, ביניהן משלחת ישראלית. סמל מכבי אירופה 2019 משחקי מכבי אירופה, באתר מכבי תנועה עולמית מכביה-זוטא בקופנהגן, הבקר 31 במאי 1959 Maccabiah Games before World War II (באנגלית) 35 איש במשלחת מכבי לקופנהגן, הבקר 6 במאי 1959 נקבעה משלחת מכבי לליאון, מעריב 14 במאי 1963 הבוקר: מכבי יפו - הולנד בפתיחת המכביה בליאון, חדשות הספורט (עמוד 4) 2 ביוני 1963 המכביה האירופית השנייה שנסתיימה בליאון חשפה ליקויים ספורט היהודי, מעריב 14 ביוני 1963 בוועידת מכבי: קריאה להימנע מחילול שבת בחו"ל, מעריב 29 באפריל 1979 זהב לישראלים במשחקי לסטר, מעריב 13 באוגוסט 1979 היום יפתחו באנטוורפן משחקי מכבי אירופה, דבר 10 ביולי 1983 יהדות השרירים 2015: משחקי מכבי האירופיים נפתחים בברלין, באתר "שפיץ" 27 ביולי 2015